Laura H. Greene ni profesa wa fizikia kutoka Chuo Kikuu cha Jimbo la Florida na Mwanasayansi Mkuu katika Maabara ya Kitaifa ya Uga sumaku. Hapo awali alikuwa profesa wa fizikia kutoka Chuo Kikuu cha Illinois huko Urbana-Champaign. Akiwa mtoto, Laura Greene daima alikuwa na shauku kubwa ya kufanya kazi na vitu asilia vilivyomzunguka na alipendezwa na sayansi. Lakini, akiwa kijana alikulia kwenye kitongoji chenye uchangamfu na kitamaduni cha Cleveland, Ohio, pia alivutiwa sana na muziki, haswa muziki wa kitamaduni mara nyingi huimba na kucheza gitaa kwenye nyumba za kahawa na karamu. Muziki unasalia kuwa muhimu katika maisha yake, anafurahia kuigiza na ni mshiriki wa mara kwa mara katika kongamano la Mkutano wa March Meeting wa "American Physical Society" (APS). Yeye ni mama wa wana wawili wakubwa. Laura Greene alisoma fizikia kama mwanafunzi wa shahada ya kwanza katika Chuo Kikuu cha Ohio State na alitunukiwa cum laude BS, (1974) digrii na Master's (MS) mnamo 1978. Elimu ya juu alijiunga na Chuo Kikuu cha Cornell. Huko Cornell, kwanza alitunukiwa MS katika fizikia ya majaribio (1980) na kisha (1984) alimaliza shahada ya PhD katika fizikia.